CELEX: 32011D0796
Language: lv
Date: 2011-11-30 00:00:00
Title: 2011/796/ES: Komisijas Īstenošanas lēmums ( 2011. gada 30. novembris ) par Savienības finansiālo atbalstu ārkārtas pasākumiem putnu gripas apkarošanai Klopenburgā, Vācijā, 2008. gada decembrī un 2009. gada janvārī (izziņots ar dokumenta numuru C(2011) 8716)

3.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 320/41
            
         KOMISIJAS ĪSTENOŠANAS LĒMUMS
   (2011. gada 30. novembris)
   par Savienības finansiālo atbalstu ārkārtas pasākumiem putnu gripas apkarošanai Klopenburgā, Vācijā, 2008. gada decembrī un 2009. gada janvārī
   (izziņots ar dokumenta numuru C(2011) 8716)
   (Autentisks ir tikai teksts vācu valodā)
   (2011/796/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 4. pantu,
   tā kā:
   
               (1)
            
            
               Saskaņā ar Finanšu regulas 75. pantu un Īstenošanas kārtības 90. panta 1. punktu pirms izdevumu saistību uzņemšanās no Savienības budžeta tiek pieņemts finansēšanas lēmums, kurā izklāstītas būtiskās sastāvdaļas ar izdevumiem saistītajai darbībai un kuru pieņem iestāde vai institūcijas, kam iestāde ir deleģējusi šīs pilnvaras.
            
         
               (2)
            
            
               Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Lai pēc iespējas ātrāk izskaustu putnu gripu, Savienībai būtu jāsniedz finansiāls atbalsts dalībvalstīm attaisnoto izdevumu segšanai. Minētā lēmuma 4. panta 3. punkta pirmajā un otrajā ievilkumā ir paredzēts, cik lielu Savienības finansiālo ieguldījumu procentuālo daļu var izmaksāt, lai kompensētu dalībvalstu izmaksas.
            
         
               (3)
            
            
               Komisijas 2005. gada 28. februāra Regulas (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (2), 3. pantā paredzēti noteikumi par attaisnotajiem izdevumiem, par kuriem Savienība sniedz finansiālu atbalstu.
            
         
               (4)
            
            
               Savienības finansiālais atbalsts ārkārtas pasākumiem putnu gripas apkarošanai Klopenburgā, Vācijā, 2008. gada decembrī un 2009. gada janvārī tika piešķirts ar Komisijas 2009. gada 29. jūlija Lēmumu 2009/581/EK par Kopienas finansiālo atbalstu ārkārtas pasākumiem putnu gripas apkarošanai Klopenburgā, Vācijā, 2008. gada decembrī un 2009. gada janvārī (3).
            
         
               (5)
            
            
               Vācija 2009. gada 3. septembrī iesniedza oficiālu atmaksāšanas pieprasījumu saskaņā ar Regulas (EK) Nr. 349/2005 7. panta 1. un 2. punktu.
            
         
               (6)
            
            
               Saskaņā ar Regulas (EK) Nr. 349/2005 7. pantu minēto Savienības finansiālo ieguldījumu izmaksā tikai tad, ja plānotie pasākumi ir faktiski veikti un attiecīgās iestādes noteiktajā termiņā ir sniegušas visu vajadzīgo informāciju.
            
         
               (7)
            
            
               Lēmums 2009/581/EK paredz, ka pirmais maksājums EUR 2 000 000 apmērā būtu jāizmaksā kā daļa no Savienības finansiālā ieguldījuma.
            
         
               (8)
            
            
               Finanšu revīzijā, ko saskaņā ar Regulas (EK) Nr. 349/2005 10. pantu veica Komisijas dienesti, tika konstatētas tikai nebūtiskas finansiālas nepilnības.
            
         
               (9)
            
            
               Tādējādi Vācija ir izpildījusi Lēmuma 2009/470/EK 3. panta 4. punktā un Regulas (EK) Nr. 349/2005 7. pantā paredzētās tehniskās un administratīvās prasības.
            
         
               (10)
            
            
               Ņemot vērā iepriekš minētos apsvērumus, tagad būtu jānosaka Savienības finansiālā atbalsta otrais maksājums, lai segtu attaisnotos izdevumus, kas radušies saistībā ar putnu gripas izskaušanu Klopenburgā, Vācijā, 2008. gada decembrī un 2009. gada janvārī.
            
         
               (11)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Otro maksājumu Vācijai EUR 4 000 000 apmērā izmaksā kā daļu no Savienības finansiālā ieguldījuma.
   2. pants
   Šis lēmums ir finansēšanas lēmums Finanšu regulas 75. panta nozīmē, un tas ir adresēts Vācijas Federatīvai Republikai.
   
      Briselē, 2011. gada 30. novembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 55, 1.3.2005., 12. lpp.
   
      (3)  OV L 198, 30.7.2009., 83. lpp.